text: संसद के मानसून सत्र के दौरान भाजपा संसदीय पार्टी की पहली बैठक के बाद संसदीय कार्य मंत्री अनंत कुमार ने कहा कि बैठक में प्रधानमंत्री मोदी ने कहा कि विपक्ष की ओर से पेश प्रस्ताव उनकी राजनीतिक अपरिपक्वता को एवं समझ की कमी को दर्शाता है क्योंकि उनकी सरकार न आंकड़ों के मामले में कम थी और न ही देश में उसके खिलाफ किसी तरह का विरोधात्मक राजनीतिक माहौल था. सरकार के खिलाफ पेश विपक्ष के अविश्वास प्रस्ताव में जीत के बाद भाजपा संसदीय पार्टी की बैठक में पार्टी नेताओं एवं सांसदों ने प्रधानमंत्री नरेन्द्र मोदी को बधाई दी. पार्टी अध्यक्ष अमित शाह ने प्रधानमंत्री को लड्डू खिलाया.